CELEX: 62006CA0491
Language: et
Date: 2008-05-08 00:00:00
Title: Kohtuasi C-491/06: Euroopa Kohtu (kolmas koda) 8. mai 2008 . aasta otsus (Vestre Landsreti (Taani) eelotsusetaotlus) — Danske Svineproducenter versus Justitsministeriet (Direktiiv 91/628/EMÜ — Loomade kaitse vedamise ajal — Ülevõtmine — Kaalutlusruum — Koduloomadena peetavad sead — Üle kaheksa tunni kestvad veod — Sõiduki iga taseme minimaalne kõrgus — Laadimistihedus)

21.6.2008   
            
            
               ET
            
            
               Euroopa Liidu Teataja
            
            
               C 158/4
            
         Euroopa Kohtu (kolmas koda) 8. mai 2008. aasta otsus (Vestre Landsreti (Taani) eelotsusetaotlus) — Danske Svineproducenter versus Justitsministeriet
   (Kohtuasi C-491/06) (1)
   
   (Direktiiv 91/628/EMÜ - Loomade kaitse vedamise ajal - Ülevõtmine - Kaalutlusruum - Koduloomadena peetavad sead - Üle kaheksa tunni kestvad veod - Sõiduki iga taseme minimaalne kõrgus - Laadimistihedus)
   (2008/C 158/06)
   Kohtumenetluse keel: taani
   Eelotsusetaotluse esitanud kohus
   Vestre Landsret
   Põhikohtuasja pooled
   
      Hageja: Danske Svineproducenter
   
      Kostja: Justitsministeriet
   
      Menetluses osales: Den Europæiske Dyre- og Kødhandelsunion (UECBV)
   Kohtuasja ese
   Eelotsusetaotlus — Vestre Landsret — Nõukogu 19. novembri 1991. aasta direktiivi 91/628/EMÜ, mis käsitleb loomade kaitset vedamise ajal ja millega muudetakse direktiive 91/425/EMÜ ja 91/496/EMÜ (EÜT L 340, lk 17; ELT eriväljaanne 03/12, lk 133), mida on muudetud nõukogu 29. juuni 1995. aasta direktiiviga 95/29/EÜ (EÜT L 148, lk 52; ELT eriväljaanne 03/17, lk 466), lisa punkti 2 alapunkti b, punkti 47 D osa ning artikli 48 punkti 3 kolmanda taande tõlgendamine — Sigu kauem kui kaheksa tundi vedava transpordivahendi iga taseme minimaalne sisemine kõrgus ja laadimistihedus
   Resolutiivosa
   
               1.
            
            
               Põhikohtuasjas käsitletavatega sarnanevad õigusnormid, mis sisaldavad veoruumide kõrguse kohta arvandmeid, et vedajad võiksid lähtuda täpsematest normidest kui need, mis on sätestatud nõukogu 19. novembri 1991. aasta direktiivis 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ, mida on muudetud nõukogu 29. juuni 1995. aasta direktiiviga 95/29/EÜ, võivad jääda liikmesriikidele EÜ artiklis 249 antud kaalutlusruumi piiresse, kui nad arvestavad selle direktiivi eesmärgiga tagada loomade kaitse vedamise ajal ega takista proportsionaalsuse põhimõtet rikkudes saavutamast samuti selle direktiiviga taotletavaid eesmärke kõrvaldada tehnilised tõkked elusloomadega kauplemisel ja võimaldada vastavate turuorganisatsioonide häireteta tegutsemine. Eelotsusetaotluse esitanud kohtu kohustus on kindlaks teha, kas põhikohtuasjas vaidluse all olevad õigusnormid arvestavad nende põhimõtetega.
            
         
               2.
            
            
               Direktiivi 91/628 (muudetud direktiiviga 95/29) lisa VI peatüki punkti 47 D osa tuleb tõlgendada nii, et liikmesriigil on lubatud kehtestada siseriiklik kord, mille kohaselt peab üle 8 tunni kestva veo korral olema 100 kg sigade kohta vähemalt 0,50 m2 põrandapinda.
            
         
      (1)  ELT C 326, 30.12.2006.